Kiinan Grand Prix 2015

Kiinan Grand Prix 2015 oli Formula 1 -sarjan kauden 2015 kolmas osakilpailu, joka ajettiin Shanghai International Circuit -radalla 12. huhtikuuta.

 Aika-ajot 

Ensimmäisessä aika-ajo-osiossa molemmat McLaren-autot jäivät jälleen kerran ulos jatkosta. Kolmessa ensimmäisessä kilpailussa McLarenit eivät ole kertaakaan yltäneet 15:n parhaan joukkoon. Heidän taakseen jäivät vain Manor-tallin autot. Toisessa osiossa koko viikonlopun jarruvioista kärsinyt Red Bullin Daniil Kvjat ei onnistunut pääsemään viimeiseen osioon, vaan jäi 12:nneksi.

Sauber sai molemmat autonsa viimeiseen aika-ajo-osioon ensimmäistä kertaa sitten Yhdysvaltain GP:n 2013. Kuljettajat sijoittuivat aika-ajoissa lopulta yhdeksänneksi ja kymmenneksi. Mercedeksen Lewis Hamilton otti kolmannen peräkkäisen paalupaikkansa. Hänen tallikaverinsa Nico Rosberg täydensi eturivin. Ferrarin Sebastian Vettel ajoi kolmanteen ruutuun.

 Kilpailu 

Kilpailun ensimmäisellä kierroksella kärkikolmikon sijoitukset pysyivät ennallaan. Kuudennesta ruudusta lähtenyt Ferrarin Kimi Räikkönen onnistui nousemaan neljänneksi ohi Williamsien. Toisen kierroksen alussa Toro Rosson Carlos Sainz pyörähti ja putosi sijalta 14 viimeiseksi. Myöhemmin häntä hidastivat selvästi yhdellä kierroksella vaihdeongelmat. Kilpailun ensimmäinen keskeyttäjä oli Force Indian Nico Hülkenberg kierroksella 10 sijalta 12 vaihteiden hävittyä toiminnasta. Kuusi kierrosta myöhemmin yhdeksäntenä ajanut Red Bullin Daniil Kvjat joutui keskeyttämään moottorin hajottua. Pisteissä kiinni ollut Lotuksen Pastor Maldonado ajautui toiselle varikkopysähdykselle tullessaan selvästi ulos varikkotieltä ja menetti siinä aikaa noin puoli minuuttia. Myöhemmin sijoitustaistelussa McLarenin Jenson Button törmäsi Maldonadon perään ensimmäisessä mutkassa pyöräyttäen venezuelalaisen radan ulkopuolelle. Seuraavalla kierroksella hän keskeytti jarruongelmiin. 

Malesiassa voittanut Ferrari ei pystynyt Kiinassa juuri haastamaan Mercedestä. Kilpailun aikana kärjessä ei juuri taistelua ollut ja maaliin ajettiin lopulta turva-auton takana Max Verstappenin keskeytettyä muutama kierros ennen maalia kahdeksannelta sijalta moottoriongelmiin pääsuoran varteen. Hamilton voitti kilpailun Rosbergin edellä Vettelin täydentäessä palkintokorokkeen.
Kilpailun jälkeen Button sai kolaristaan viiden sekunnin aikarangaistuksen, ja hän putosi yhden sijan lopputuloksissa. Manorin Roberto Merhi sai myös viiden sekunnin aikarangaistuksen, ylinopeudesta turva-auton takana. Molemmille annettiin myös kaksi rangaistuspistettä.

 Sijoitus No. Kuljettaja Valmistaja Kierroksia Aika/Keskeytys Ruutu Pisteet 1 44  Lewis Hamilton Mercedes 561:39.42,008 1  25 2 6  Nico Rosberg Mercedes 56+0,741 2  18 3 5  Sebastian Vettel Ferrari 56+2,988 3  15 4 7  Kimi Räikkönen Ferrari 56+3,835 6  12 5 19  Felipe Massa Williams-Mercedes 56+8,544 4  10 6 77   56+9,885 5  8 7 8  Romain Grosjean Lotus-Mercedes 56+19,008 8  6 8 12  Felipe Nasr Sauber-Ferrari 56+22,625 9  4 9 3  Daniel Ricciardo Red Bull-Renault 56+32,117 7  2 10 9  Marcus Ericsson Sauber-Ferrari 55 +1 Kierros 10  1 11 11  Sergio Pérez  55+1 Kierros 15 12 14  Fernando Alonso McLaren-Honda 55 +1 Kierros 18 13 55  Carlos Sainz Toro Rosso-Renault 55+1 Kierros 14 14 22  Jenson Button McLaren-Honda 55 +1 Kierros 17  15 28  Will Stevens Marussia-Ferrari 54 +2 Kierrosta 19  16 98  Roberto Merhi Marussia-Ferrari 54+2 Kierrosta 20 17 33  Max Verstappen Toro Rosso-Renault 52 Voimansiirto 13 Kesk. 13  Pastor Maldonado Lotus-Mercedes 49 Jarrut 11 Kesk. 26  Daniil Kvjat Red Bull-Renault 15 Moottori 12 Kesk. 27  Nico Hülkenberg Force India-Mercedes 9 Vaihdelaatikko 16  Lähde:

 Sijoitukset kilpailun jälkeen 
Kuljettajien pisteet
SijoitusKuljettajaPisteet 1  Lewis Hamilton 68 2  Sebastian Vettel 55 3  Nico Rosberg 51 4  Felipe Massa 30 5  Kimi Räikkönen  24

Valmistajien pisteet
 Sijoitus Valmistaja Pisteet 1  Mercedes 119 2  Ferrari 79 3  Williams 48 4  Sauber 19 5  Red Bull Racing 13
 Huom!: Vain viiden parhaan sijoitukset sisällytetty.

 Lähteet 

2015
Luokka:Osakilpailut Formula 1 -kaudella 2015